Retkiopas toiseen maailmansotaan - Sotahistoria, luontokohteet ja museot
Suomessa on edelleen paljon jälkiä toisesta maailmansodasta. Osa kohteista on museoina, joihin kenen tahansa on helppo päästä. Näihin kuuluvat mm. Järämän Sturmbock-museo Käsivarressa sekä Salpalinja, johon voi tutustua mm. Miehikkälässä, Joensuussa, Kemijärvellä tai Savukoskella. Hangossa on Rintamamuseo ja Haparskog-linja. Sodan jälkiä löytyy omatoimiretkeilijälle liki koskemattomasta luonnostakin tai selkeinä merkittyinä reitteinä. Esimerkiksi Ilomantissa Hattuvaarassa on Taistelijan Taival, joka on helpohko luontopolun tyyppinen reitti. Sen varrella voi tutustua kesän 1944 ratkaisutaistelun paikkoihin. Tampereella on Tuomikallioille museoituna saksalainen 88-tykki ja ilmatorjunta-asemien jäänteitä helpon lenkkipolun varressa. jne. Savukoskelta löytyy sitten jo vähän vaativampi kohde omatoimiretkeilijälle, eli vaara, jonka laella on edelleen nähtävänä ne kivistä ladotut asemat, joista itänaapurin partisaanit lähitävät tekemään sankartekojaan ja tappamaan Lokan siviiliväestöä. Savukoskella on useita muistomerkkejä paikoissa, joissa siviiliväestö joutui hyökkäysten ja terrorin kohteeksi. Saariselällä Laanilan Piispankivi muistuttaa paikasta, jossa Oulun piispan seurueineen ammuttiin väijytyksessä. Sallassa on keskellä erämaata jäänteitä saksalaisten etulinjan asemista. Tankavaarassa on Lapin sodan asemia ihan 4-tien varressa. Kaldoaivin erämaassa on edelleen kaksi alas ammutun lentokoneen raatoa, saksalainen Ju-52 ja punatähdin koristeltu Pe-3, jotka ovat parin päivän patikkamatkan päässä keskellä erämaata. Lisäksi ovat tietenkin helpot museokohteet: Parolan panssarimuseo, Hämeenlinnan Museo Militaria, Tikkakosken Ilmavoimamuseo, Kouvolan Sotilasradiomuseo, useat yksityisten harrastajien museot jne., joissa pääsee näkemään mm. sodissa käytettyä kalustoa. Koottuna mahdollisimman kattavasti keskeiset WW2 nähtävyydet Suomessa, luontokohteet ja museot. Mukaan paikkojen karttoja ja SA-kuvan arkistokuvia aiheisiin liittyvistä tapahtumista. Käsikirja, jolla löydät paikat, kun sotahistoria kiinnostaa. Mitä nähtävää, missä ja miten sinne pääsee?